b'\n_START_ARTICLE_\nKyynelten valtatie\n_START_PARAGRAPH_\nKyynelten valtatie (engl. Highway of Tears) on Kanadan l\xc3\xa4ntisimm\xc3\xa4n provinssin, Brittil\xc3\xa4isen Kolumbian, poikki johtavasta valtatie 16:sta k\xc3\xa4ytetty nimitys. Nimi johtuu siit\xc3\xa4, ett\xc3\xa4 jopa 43 naisen uskotaan kadonneen sen varrella viimeisen kolmenkymmenen vuoden aikana. Monet uskovat, ett\xc3\xa4 katoamisten takana on sarjamurhaaja, joka saalistaa nuoria naisia. Toiset uskovat, ett\xc3\xa4 naiset olisivat joutuneet Kanadan karun luonnon uhreiksi._NEWLINE_Poliisi on Daily Mailin mukaan sanonut, ett\xc3\xa4 katoamisista kahdeksan n\xc3\xa4ytt\xc3\xa4v\xc3\xa4t olevan yhteydess\xc3\xa4 toisiinsa ja niist\xc3\xa4 voidaan ep\xc3\xa4ill\xc3\xa4 ihmist\xc3\xa4. Ket\xc3\xa4\xc3\xa4n tietty\xc3\xa4 henkil\xc3\xb6\xc3\xa4 ei kuitenkaan ole koskaan esitetty ep\xc3\xa4illyksi._NEWLINE_Viimeisin tiell\xc3\xa4 kadonnut nainen on 20-vuotias Madison Scott, joka katosi l\xc3\xa4hell\xc3\xa4 Kyynelten valtatiet\xc3\xa4 juhlien j\xc3\xa4lkeen toukokuussa 2011. Poliisi l\xc3\xb6ysi Madisonin teltan ja auton, mutta nainen itse oli kadonnut j\xc3\xa4lki\xc3\xa4 j\xc3\xa4tt\xc3\xa4m\xc3\xa4tt\xc3\xa4. Madisonin kohtalosta ei ole vuodenkaan j\xc3\xa4lkeen mit\xc3\xa4\xc3\xa4n tietoa._NEWLINE_Poliisin tilastojen mukaan tiell\xc3\xa4 on kadonnut kahdeksantoista naista, mutta paikallisten alku\xc2\xadper\xc3\xa4is\xc2\xadkansojen johtajien mukaan tapauksia on ainakin 43. Kadonneet naiset ovat i\xc3\xa4lt\xc3\xa4\xc3\xa4n 14\xe2\x80\x9333-vuotiaita. Monet kadonneista naisista eliv\xc3\xa4t alkuper\xc3\xa4iskulttuureissa ja liikkuivat liftaten._NEWLINE_Alueen kaupungit ovat kaukana toisistaan, eik\xc3\xa4 alueella aina ole kuuluvuutta. Poliisi varoittaa alueen naisia liftaamisesta, sill\xc3\xa4 se tekee heist\xc3\xa4 helppoja uhreja. Monelle paikalliselle se on kuitenkin ainoa keino liikkua pitki\xc3\xa4 matkoja._NEWLINE_Ainoa l\xc3\xa4pimurron mahdollisuus vyyhdiss\xc3\xa4 saatiin vuonna 2011, kun poliisi julkaisi piirroksen vanhemmasta miehest\xc3\xa4, joka oli yritt\xc3\xa4nyt siepata 20-vuotiaan naisen l\xc3\xa4hell\xc3\xa4 valtatie 16:ta. Miest\xc3\xa4 ei ole koskaan l\xc3\xb6ydetty.'